കുട്ടനാട് വികസന അഥോറിറ്റി രൂപീകരിക്കണം: ഓപ്പണ് ഫോറം തിരുവല്ല: കുട്ടനാട് വികസന അഥോറിറ്റി ഉടന് രൂപീകരിക്കണമെന്ന് കുട്ടനാട് അതിജീവന കൂട്ടായ്മയുടെ നേതൃത്വത്തില് നടന്ന ഓപ്പണ് ഫോറം ആവശ്യപ്പെട്ടു.കേരള പ്രദേശ് ഗാന്ധിദര്ശന് വേദിയുടെ നേതൃത്വത്തില് കുട്ടനാട്ടിലെ ജനങ്ങള് അഭിമുഖീകരിച്ച് വരുന്ന അതിജീവന പ്രശ്നങ്ങള് പരിഹരിക്കുന്നതിനായാണ് കുട്ടനാട്ടിലെ ത്രിതല പഞ്ചായത്ത് പ്രതിനിധികള്, കര്ഷകര്, പൊതു പ്രവര്ത്തകര്, പ്രദേശവാസികള് എന്നിവരെ ഉള്പ്പെടുത്തി ഓപ്പണ് ഫോറം സംഘടിപ്പിച്ചത്. അടിക്കടിയുണ്ടാകുന്ന പ്രളയ പ്രശ്നങ്ങള്ക്ക് ശാശ്വത പരിഹാരമായി സ്ഥിരമായ വാട്ടര് മാനേജ്മെന്റ് സമ്ബ്രദായം നടപ്പാക്കുക, കാലാവസ്ഥ മാറ്റം കാര്ഷിക സാഹചര്യത്തില് ഉണ്ടാക്കാവുന്ന പ്രതിസന്ധികള് മുന്കൂട്ടി അറിഞ്ഞുള്ള കൃഷിരീതികള് നടപ്പാക്കുക, കോടികള് മുടക്കി നിര്മിക്കുന്ന എലിവേറ്റഡ് ഹൈവേ സംബന്ധിച്ച് കുട്ടനാട്ടുകാരുടെ ആശങ്കകള് പരിഹരിക്കുക, എല്ലാ പഞ്ചായത്തുകളിലും ആധുനിക റൈസ് മില്ലുകള് സ്ഥാപിച്ച് കുട്ടനാടിന്റെ ബ്രാന്ഡില് അരി വിപണിയിലെത്തിക്കുക, നെല്കൃഷിയെ മാത്രം ആശ്രയിക്കാതെ മത്സ്യ സംയോജിത കൃഷിയുടെ അനിവാര്യത സംബന്ധിച്ച നടപടികള് എന്നിവയാണ് ഓപ്പണ് ഫോറം മുന്നോട്ടു വച്ചത്. ഭാവിയിലുണ്ടാകാവുന്ന പാരിസ്ഥിതിക ആഘാത പ്രശ്നങ്ങളെ മുന്കൂട്ടി കണ്ടുകൊണ്ടുള്ള ദീര്ഘകാല പദ്ധതികളായിരിക്കണം കുട്ടനാട്ടില് ഇനി നടപ്പാക്കേണ്ടതെന്ന് ഓപ്പണ് ഫോറത്തില് പങ്കെടുത്തവര് അഭിപ്രായപ്പെട്ടു. ഓണ്ലൈനിലൂടെ നടന്ന ഓപ്പണ് ഫോറം പ്രതിപക്ഷ നേതാവ് വി.ഡി. സതീശന് ഉദ്ഘാടനം ചെയ്തു. സംസ്ഥാന ചെയര്മാന് ഡോ. എം. സി. ദിലീപ് കുമാര് അധ്യക്ഷത വഹിച്ചു. അന്തര്ദേശീയ കായല് കൃഷി ഗവേഷണ കേന്ദ്രം ഡയറക്ടര് ഡോ. കെ.ജി. പത്മകുമാര്, ശാസ്ത്ര സാങ്കേതിക കൗണ്സിലിലെ ശാസ്ത്രജ്ഞന് ഡോ. സി.അനില്കുമാര്, കീട നിരീക്ഷണ കേന്ദ്രം അസിസ്റ്റന്റ് ഡയറക്ടര് സ്മിതാ ബാലന് എന്നിവര് ചര്ച്ച നയിച്ചു. ഡോ. നെടുമ്ബന അനില്, ഡോ. പി.കൃഷ്ണകുമാര് എന്നിവര് ചര്ച്ചകള് ക്രോഡീകരിച്ചു. ജേക്കബ് ഏബ്രഹാം, അനില് ബോസ്, ഡോ.അജിതന് മേനോത്ത്, എം.എസ്. ഗണേശ, ജി. മനോജ് കുമാര്, ബിനു എസ്. ചക്കാലയില്, രജനി പ്രദീപ്, മാമ്ബുഴക്കരി വി.എസ്.ദിലീപ് കുമാര്, ശ്രീകുമാര് പിള്ള, ബി റഫീഖ്, സുരേഷ് ബാബു എന്. വാഴൂര്, സുഷമ സുധാകരന് എന്നിവര് പ്രസംഗിച്ചു.